L'escriptor Sergi Durbà presenta el seu llibre 'Trinquets trencats' en la següent edició del cicle Diàlegs de Llibres
25 de novembre 2024

El cicle literari Diàleg de Llibres se celebra esta setmana el dimecres 27 a les 19 hores. Al Centre Cultural Mario Monreal, l'escriptor saguntí Sergi Durbà presentarà el seu llibre _Trinquets trencats_ en un acte gratuït i amb entrada lliure fins a completar l'aforament. L'activitat forma part de la programació tardorenca de Cultura i compta amb la col·laboració de les regidories d'Arxiu i de Biblioteques.

Sergi Durbà és llicenciat en Filologia i professor de llengua i literatura. En la seua trajectòria ha guanyat diversos premis literaris de narrativa com el Benvingut Oliver de Catarroja (2020) i el Vila d’Almassora (2021). Entre les seues obres es troben _Camins al sud_ (2012), Pac_o Cabanes “el Genovés”, l’heroi esportiu dels valencians_ (2017), _Colp a colp, glosses sobre pilota valenciana_ (2019) o _El cant de les granotes_ (2021).

La seua última obra, _Trinquets trencats_, ret homenatge a uns espais de retrobament popular que acumulen tantes històries belles i entranyables com la gent haja pogut oblidar, tot un conjunt d'imatges colpidores pròpies d'una època de la qual queda allò que pocs volen veure hui: les restes d'una vida digna representativa del batec de l'autenticitat, tal com s'explica en la sinopsi del llibre.

![](/media/2ugnz4yf/trinquets-trencats_c.jpg?width=304&height=429&mode=max)

*   [](http://www.facebook.com/sharer.php?u=https://aytosagunto.es/va/actualitat/l-escriptor-sergi-durba-presenta-el-seu-llibre-trinquets-trencats-en-la-seguent-edicio-del-cicle-dialegs-de-llibres/ "Facebook")
*   [](http://twitter.com/share?url=https://aytosagunto.es/va/actualitat/l-escriptor-sergi-durba-presenta-el-seu-llibre-trinquets-trencats-en-la-seguent-edicio-del-cicle-dialegs-de-llibres/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-escriptor-sergi-durba-presenta-el-seu-llibre-trinquets-trencats-en-la-seguent-edicio-del-cicle-dialegs-de-llibres/ "Linked In")
*   [](mailto:?body=https://aytosagunto.es/va/actualitat/l-escriptor-sergi-durba-presenta-el-seu-llibre-trinquets-trencats-en-la-seguent-edicio-del-cicle-dialegs-de-llibres/)